b'\n_START_ARTICLE_\nCorpse Bride\n_START_SECTION_\nHandling\n_START_PARAGRAPH_\nHistorien finner sted i en kald, m\xc3\xb8rk viktoriansk by, en parodi p\xc3\xa5 det aristokratiske England. En nerv\xc3\xb8s ung mann kalt \xc2\xabVictor Van Dort\xc2\xbb (Johnny Depp), s\xc3\xb8nn av de rike fiskehandlerne \xc2\xabNell\xc2\xbb og \xc2\xabWilliam Van Dort\xc2\xbb (Tracey Ullman og Paul Whitehouse), skal gifte seg med den vakre unge \xc2\xabVictoria Everglot\xc2\xbb (Emily Watson), datter av de bankerotte (og stygge og ubehagelige) aristokratene \xc2\xabMaudeline\xc2\xbb og \xc2\xabFinis Everglot\xc2\xbb (Joanna Lumley og Albert Finney). \xc2\xabVictor\xc2\xbb er ikke s\xc3\xa6rlig begreistret for tanken om et arrangert ekteskap f\xc3\xb8r han m\xc3\xb8ter den sjarmerende \xc2\xabVictoria\xc2\xbb ansikt til ansikt. Men etter \xc3\xa5 ha klart \xc3\xa5 \xc3\xb8delegge bryllupsseremonien, fordi han er s\xc3\xa5 nerv\xc3\xb8s at han ikke husker ekteskapsl\xc3\xb8ftene, og etter \xc3\xa5 ha kommet til \xc3\xa5 sette fyr p\xc3\xa5 kjolen til Victorias mor, f\xc3\xa5r han beskjed av \xc2\xabpastor Galswells\xc2\xbb (Christopher Lee) om ikke \xc3\xa5 komme tilbake f\xc3\xb8r han har l\xc3\xa6rt seg ekteskapsl\xc3\xb8ftene, og l\xc3\xb8per ut i skogen._NEWLINE_Der \xc3\xb8ver han seg p\xc3\xa5 l\xc3\xb8ftene, men mislykkes f\xc3\xb8rst hver gang. Endelig blir han trygg p\xc3\xa5 seg selv og klarer \xc3\xa5 resitere dem. Han plasserer til slutt ekteskapsringen p\xc3\xa5 en trerot som minner om en menneskeh\xc3\xa5nd. Da han har gjort det griper h\xc3\xa5nden plutselig ham, og opp fra jorden stiger \xc2\xabEmily\xc2\xbb (Helena Bonham Carter), likbruden, og erkl\xc3\xa6rer at Victor er hennes mann. Hun ble mysteri\xc3\xb8st drept p\xc3\xa5 sin bryllupsdag, og har ventet p\xc3\xa5 at hennes brudgom skal komme og gj\xc3\xb8re krav p\xc3\xa5 henne siden. \xc2\xabEmily\xc2\xbb tar Victor med sin det overraskende farverike, levende og musikalske de d\xc3\xb8des land._NEWLINE_\xc2\xabVictor\xc2\xbb klarer f\xc3\xb8rst \xc3\xa5 lure \xc2\xabEmily\xc2\xbb, og f\xc3\xa5r den alderende \xc2\xabElder Gutknecht\xc2\xbb (Michael Gough) til \xc3\xa5 sende dem tilbake til de levendes land ved hjelp av en ukrainsk trylleformel. Han forteller \xc2\xabEmily\xc2\xbb at han vil introdusere henne for hans foreldre. Da de er tilbake drar han isteden til \xc2\xabVictoria\xc2\xbb for \xc3\xa5 erkl\xc3\xa6re sin kj\xc3\xa6rlighet til henne, men \xc2\xabEmily\xc2\xbb oppdager dem og tar ham med tilbake til de d\xc3\xb8des land mens \xc2\xabVictoria\xc2\xbb ser hjelpel\xc3\xb8st p\xc3\xa5. Mens \xc2\xabVictoria\xc2\xbb forgjeves fors\xc3\xb8ker \xc3\xa5 overbevise pastoren og sine foreldre om at \xc2\xabVictor\xc2\xbb trenger hjelp, l\xc3\xa5ser \xc2\xabMaudeline\xc2\xbb og \xc2\xabFinis\xc2\xbb henne inne, og planlegger \xc3\xa5 gifte henne med den tilsynelatende rike \xc2\xabLord Barkis Bittern\xc2\xbb. Ingen er klar over at \xc2\xabBarkis\xc2\xbb planlegger \xc3\xa5 drepe \xc2\xabVictoria\xc2\xbb og stjele hennes formue, som han fremdeles tror hun har._NEWLINE_Van Dort-familiens kusk, \xc2\xabMayhew\xc2\xbb, d\xc3\xb8r p\xc3\xa5 dette tidspunktet og ankommer de d\xc3\xb8des land. Der forteller han \xc2\xabVictor\xc2\xbb om Victorias forlovelse med \xc2\xabBarkis\xc2\xbb. \xc2\xabVictor\xc2\xbb, som tror at \xc2\xabVictoria\xc2\xbb gifter seg med \xc2\xabBarkis\xc2\xbb av fri vilje, bestemmer seg for \xc3\xa5 gj\xc3\xb8re det beste ut av sin situasjon, og g\xc3\xa5r med p\xc3\xa5 \xc3\xa5 drikke gift som del av en seremoni i de levendes land som vil gj\xc3\xb8re hans ekteskap med \xc2\xabEmily\xc2\xbb offisielt. Mens \xc2\xabVictoria\xc2\xbb og \xc2\xabBarkis\xc2\xbb gifter seg forbereder innbyggerne i de d\xc3\xb8des land seg p\xc3\xa5 \xc2\xabVictor\xc2\xbb og \xc2\xabEmilys\xc2\xbb bryllup, og stormer b\xc3\xa5de byen og bryllupet i de levendes land. Under kaoset oppdager den nygifte \xc2\xabLord Barkis\xc2\xbb til sin forferdelse av \xc2\xabVictoria\xc2\xbb ikke eier en penny._NEWLINE_\xc2\xabVictoria\xc2\xbb f\xc3\xb8lger etter de d\xc3\xb8de til kirken, og oppdager \xc2\xabVictor\xc2\xbb i midten av den bryllupsseremonien som vil drepe ham. \xc2\xabEmily\xc2\xbb ser at \xc2\xabVictoria\xc2\xbb ser p\xc3\xa5 dem, og innser at hun er iferd med \xc3\xa5 ber\xc3\xb8ve \xc2\xabVictoria\xc2\xbb et lykkelig liv. Hun stanser \xc2\xabVictor\xc2\xbb da han skal til \xc3\xa5 drikke den forgiftede vinen, og gir \xc2\xabVictor\xc2\xbb tilbake til \xc2\xabVictoria\xc2\xbb. Gjenforeningen blir avbrutt av \xc2\xabBarkis\xc2\xbb, som minner forsamlingen p\xc3\xa5 at \xc2\xabVictoria\xc2\xbb n\xc3\xa5 er hans hustru, og at han ikke vil dra uten henne. En kamp oppst\xc3\xa5r mellom \xc2\xabVictor\xc2\xbb og \xc2\xabBarkis\xc2\xbb. \xc2\xabEmily\xc2\xbb gjenkjenner \xc2\xabBarkis\xc2\xbb som mannen som forf\xc3\xb8rte og drepte henne for lenge siden. Hun ber ham forsvinne og truer ham med et sverd. En selvsikker \xc2\xabBarkis\xc2\xbb drikker den forgiftede vinen som var beregnet for \xc2\xabVictor\xc2\xbb, idet han h\xc3\xa5nende vil utbringe en siste sk\xc3\xa5l for \xc2\xabEmily\xc2\xbb. Sekunder senere d\xc3\xb8r han, og de d\xc3\xb8de omgir og kaster seg over det skrekkslagne liket av \xc2\xabBarkis\xc2\xbb._NEWLINE_\xc2\xabEmily\xc2\xbb forklarer for \xc2\xabVictor\xc2\xbb og \xc2\xabVictoria\xc2\xbb at de h\xc3\xb8rer sammen. Da \xc2\xabVictor\xc2\xbb protesterer og sier at han gav et l\xc3\xb8fte, sier \xc2\xabEmily\xc2\xbb at han allerede har holdt det ved \xc3\xa5 sette henne fri. N\xc3\xa5 vil hun sette ham fri. Hun g\xc3\xa5r til utgangen av kirken, snur seg en siste gang, og g\xc3\xa5r ut. I det hun kommer ut forvandles kroppen hennes til hundrevis av sommerfugler som flyr opp mot m\xc3\xa5nen. \xc2\xabVictor\xc2\xbb og \xc2\xabVictoria\xc2\xbb ser p\xc3\xa5 sammen, lykkelige over \xc3\xa5 endelig v\xc3\xa6re gjenforent.'